b'\n_START_ARTICLE_\nTeodot Rimski\n_START_SECTION_\n\xc5\xbdivljenjepis\n_START_PARAGRAPH_\nTeodot Rimski, imenovan tudi Teodot Menjalec (denarja), je \xc5\xbeivel in deloval v Rimu. Po poklicu je bil menjalec denarja; zato ga nekateri imenujejo tudi Teodot Bankir. Duhovnik Natalis je med takratnimi preganjanji veliko trpel za vero in je imel zato velik ugled. Spoznavalca Natalisa je torej Teodot pregovoril,  da je sprejel \xc5\xa1kofovsko \xc4\x8dast v njegovem gibanju. Ne samo to: za nemajhno mese\xc4\x8dno pla\xc4\x8do stopetdeset denarjev je nastopil kot protipape\xc5\xbe. Natalis je to \xc4\x8dast za nekaj \xc4\x8dasa sprejel; vendar se je kmalu skesal. Po opravljeni strogi pokori mu je pape\xc5\xbe Zefirin  odpustil in ga sprejel nazaj v ob\xc4\x8destvo Cerkve.\n_START_SECTION_\nU\xc4\x8denje\n_START_PARAGRAPH_\nTeodot Rimski je najprej nadaljeval u\xc4\x8denje kr\xc5\xa1\xc4\x8danskega hereti\xc4\x8dnega u\xc4\x8ditelja Teodota Carigrajskega, t. i. dinami\xc4\x8dni monarhizem ali adopcionizem, ki je bila precej raz\xc5\xa1irjena herezija. Pozneje je ustanovil lo\xc4\x8dino melkizedekovstva. Melkizedeka je postavljal nad Kristusa.'